2o Δημοτικό Σχολείο ΓΛΥΦΑΔΑΣ Αρ. Πρ. 552/28-09-2023

Αγαπητοί γονείς και κηδεμόνες των μαθητών μας,

Σας ενημερώνουμε ότι το Ε΄1 τμήμα υπό την καθοδήγηση της κ. Ζιώγα Σοφίας, εκπαιδευτικού της μουσικής του σχολείου μας, πρόκειται να συμμετάσχει στο Πρόγραμμα των εκπαιδευτικών κοινωνικών δράσεων της Εθνικής Λυρικής Σκηνής, 3ο κουδούνι όπερα.

Οι μαθητές μας είναι πολύ χαρισματικοί! Είναι έξυπνα, δραστήρια και χαρούμενα πλάσματα γεμάτα ενέργεια και πάθος. Ίσως βέβαια αυτά να είναι χαρακτηριστικά όλων των παιδιών αλλά σε μας που δουλεύουμε μαζί τους καθημερινά μοιάζει πάντα πρωτόγνωρο.

Το σύγχρονο συγκείμενο της ελληνικής πραγματικότητας και η έλλειψη ελεύθερου χρόνου των ενηλίκων έχει σαν συνέπεια τα περισσότερα παιδιά να μην μπορούν να παρακολουθήσουν πολλές εξωσχολικές δραστηριότητες δίνοντας βαρύτητα στις ξένες γλώσσες και τον αθλητισμό.

Οι εμπειρίες τους από θεατρικές παραστάσεις και συναυλίες περιορίζονται συχνά στις επισκέψεις με το σχολείο. Πολλοί από τους γονείς, ακόμα και αν έχουν την οικονομική δυνατότητα, δεν έχουν τις γνώσεις και την καλλιέργεια ώστε να ωθήσουν τα παιδιά τους σε καλλιτεχνικές δραστηριότητες.

0 λόγος που θέλουμε να πάρουμε μέρος στο εκπαιδευτικό πρόγραμμα είναι να μπορέσουμε να ανοίξουμε στους μαθητές μας καινούργιους δρόμους. Να τους κάνουμε να αναζητήσουν μέσα τους συναισθήματα που δεν έχουν ακόμα ανακαλύψει. Να πείσουμε τις οικογένειες πως οι τέχνες δεν είναι πολυτέλεια αλλά ανάγκη. Να δημιουργήσουμε τις συνθήκες για να βγουν στην επιφάνεια χαρίσματα και τρόποι έκφρασης.

Στο σχολείο μας γίνονταν συχνά εκδηλώσεις με στόχο την έκφραση και την εξωτερίκευση συναισθημάτων. Προ πανδημίας το σχολείο συμμετείχε σε φεστιβάλ τραγουδιού που είχε διοργάνωσε η υπεύθυνη πολιτιστικών της Δ΄ Διεύθυνσης Α/θμιας κ. Λώρα Πετροπούλου. Η πανδημία, που στέρησε σε όλους μας τη χαρά της δημιουργίας και της επικοινωνίας μέσω των τεχνών, άφησε τα παιδιά αυτά χωρίς αναμνήσεις από την καλύτερη περίοδο τις ζωής τους....

Θέλουμε να χαρίσουμε στα παιδιά μας μια εμπειρία ζωής....

Ανυπομονούμε να δημιουργήσουμε αναμνήσεις!

Με εκτίμηση

Η ΔΙΕΥΘΥΝΤΡΙΑ

ΧΑΝΙΩΤΗ ΜΑΡΟΥΣΩ